Z á p i s n i c a

zo zasadnutia pozemkového spoločenstva Urbár Stankovany

konaného dňa 17.9.2016

Prítomní podľa prezenčnej listiny

Program:

1.Návrh programu, určenie zapisovateľa

2. Kontrola uznesení

3. Správa účtovníka o stave účtu

4. Správa OLH o pestovateľských a ťažbových prácach

5. Kalkulácia na prerozdelenie deputátu, resp. iné návrhy na uspokojenie vlastníckeho nároku podielnikov

6. Diskusia, predloženie nových návrhov

7. Návrh na uznesenie

8. Záver

Zasadnutie výboru viedol predseda Ján Karas. Privítal prítomných, uviedol, že zasadnutie výboru je uznášaniaschopné.

1. Predseda výboru oboznámil prítomných členov s programom. Program bol prítomnými členmi výboru schválený. Za zapisovateľku bola určená Anna Bruková.
2. Predseda konštatoval, že uznesenia zo zasadnutia výboru zo dňa 6.7.2016 boli splnené.
3. Správu o stave účtu prečítal predseda J. Karas, nakoľko účtovníčka nebola na zasadnutí prítomná. Stav účtu k 17.9. 2016 v Poštovej banka činil 168 184,99 € a v pokladni139,33 €.
4. Správu o pestovateľských a ťažbových prácach predniesol OLH Milan Straka. Prítomných oboznámil , že sa ťažilo ešte zo zásob z roku 2015. Išlo o zásoby v Havrane . Ťažba pokračuje aj z ťažobného plánu na rok 2016. V pestovateľskej činnosti bo urobený výžin na 5,70 ha, výsek krov na 2, 30 ha a v Korbeľke bolo vykonané uhadzovanie haluziny. Bol zakúpený náter proti ohryzu. OLH podotkol, že treba vyznačiť ťažbu na rok 2017. Podrobný rozpis ťažbových prác sa nachádza v písomnej správe, ktorá je súčasťou tejto zápisnice.
5. Ján Karas oboznámil prítomných s návrhom na prerozdelenie deputátu. Vypracoval zoznam podielnikov, kde vykalkuloval nárok na palivo podľa výmery. Prítomní členovia výboru sa zhodli, že takéto prerozdelenie je presné a spravodlivé. Odsúhlasili tento návrh do valného zhromaždenia.
6. Diskusia: OLH pripomenul, že nemôže vyznačiť drevo na samovýrobu pre J. Špirenga, nakoľko to sa nachádza v štátnom. Ďalej podotkol, že zatiaľ nikto nepripomienkoval návrh územného plánu v Žaškove. Ján Karas informoval o výstave LIGNUMEXPO, ktorá sa uskutoční od 27. 9. do 30. 9. v Nitre. Navrhol prítomným, aby spoločne výstavu navštívili, nakoľko na nej budú okrem iného prezentované aj novinky v oblasti spracovania drevnej hmoty. Bc. Peter Straka informoval o kúpe píl na rezanie v pílnici. A. Gašper pripomenul, že treba u predajcu vykonať na zakúpenej motorovej píle záručné zoradenie kvôli kontrole výrobku.
7. Návrh na uznesenie:

Predseda výboru predniesol návrh na uznesenie.

1. Záver:

Zasadnutie ukončil predseda výboru, poďakoval prítomným za účasť.

V Stankovanoch 17. 9.2016 zapísala Anna Bruková

Overovatelia: .............................................

.................................................

U z n e s e n i e

prijaté na zasadnutí výboru PS Urbár Stankovany

dňa 17.9. 2016

Uznesenie č. 1 k bodu 1

Výbor PS súhlasí s navrhovaným programom a menovaním zapisovateľa.

Uznesenie č. 2 k bodu 2

Výbor PS berie na vedomie kontrolu uznesení zo zasadnutia výboru zo dňa 7.6.2016

Uznesenie č. 3 k bodu 3

Výbor PS berie na vedomie správu o stave účtu.

Uznesenie č. 4 k bodu 4

Výbor PS berie na vedomie správu OLH o pestovateľských a ťažbových prácach.

Uznesenie č. 5 k bodu 5

Výbor PS odsúhlasil návrh na nové prerozdelenie deputátu, ktoré bude prezentované na valnom zhromaždení.

Uznesenie č. 6 k bodu 6

Výbor PS berie na vedomie diskusné príspevky, obsah ktorých je zaznamenaný v zápisnici.

V Stankovanoch 17. 9. 2016 Ján Karas

predseda výboru PS

Prílohy: prezenčná listina, zápisnica s prílohou